حكم الظالم والظلام في الهن نهاية عدل السما يا حكام مهما تأخر جاية كل شي تغير لون السما وبيوت الارض ووجوه الناس اللي كان تعمر وقع تدمر حجر وشوك ويباس ومن بعد يلي صار لا هالوطن تحرر ولا انسانه تغير ياما قالوا بالكتب عن ارض البطولة وجبالا الغنية وبيوتا الهنية ياما غنت القصايد عن شعب الكرامة وتاريخ الحضارة وحروف الابجدية وانا بطلع بالناس بلاقي الحزن بتيابهن والبكي ع بوابهن ع صور غيابهن والقلق كسر هداوة بالهن والقهر عجنة خبزهن بترابهن يلي بتعرف قول كيف بدو يتعمر وطن واهله مشردين حكامه مختلفين والحقد النايم بصدورن خلا قلوبن طين كيف بدا السفينة توصل على شط الامان ويتعمر لبنان كل واحد عامل قبطان وكلن غرقانين كلن عم يحكو سياسة وبدن حصة من الكراسي ولاد الزعما اللي بالوراثة رجال العفة والقداسة وكلن مختلفين وكيف بدو يتعمر وطن واهله مختلفين يا هالحاكم اللي جاية بيحكو عن ورشة عمار بدي اسالك اذا كل مية سنة في منهن عشرين حرب كيف بدو يتعمر كيف بدو يتحرر يا هالحاكم اللي جاية بدي قلك اللي ما عنده بيت ما عنده وطن واللي تدمر بيته صار بوطنه غريب لا بيهمه حاكم ولا عدل المحاكم قبل ما نرجعله بيته ونرده انسان واذا هالوطن بدو يبقى مزارع وقطعان وشعبو بلا عنوان رح يبقى كل مية سنة يتفجر هالبركان يا هالحاكم اللي جاية تحكم وطن وشعب وتحكي باسم الشعب كون السيف وكون القوة وقنديل العدالة يضوي صون حقوق الانسان واحفظ علم الاوطان خلي بقلبك ايمان بالله وبلبنان واذا هالوطن بدو يبقى مزارع وقطعان وشعبو بلا عنوان رح يبقى كل مية سنة يتفجر هالبركان حكم الظالم والظلام في الهن نهاية عدل السما يا حكام مهما تأخر جاية